لوبنان اصیل‌لی سوئد-لی موغننی ماهر زین تورکیه-یه گله‌رک زلز‌له‌دن ضررچکن‌لره یاردیم تدبیرلرینه قاتیلیب.
زلز‌له‌نین ایلک گونون‌دن دئمک اولار کی، هر گون تورکیه-یه دستک چاغیریشی ائدن مسلمان موغننی اینگیلتره‌ده فعالیت گؤسترن "Salam Charity"  خیریه تشکیلاتی ایله بؤلگه‌ده یئمک پایلاییب.
خیریه فعالیت‌لری‌نین گؤرونتولرینی سوسیال مئدیا حساب‌لاریندا پای‌لاشان مشهور صنعتچی "زلز‌له‌دن ان چوخ ضرر چکن شهرلردن بیری اولان قهرمان ماراشا گلدیک. بورا‌داکی داغینتی‌لاری سیزه چاتدیرماغا چالیشیرام، اما بونو کامئرادا گؤسترمییم غیری-مومکون‌دور. بورادا ائتدیگیمیز خیردا ایشلردیر، اما من بونو چوخ ضروری حساب ائدیرم. یاردیمینیز اوچون هامینیزا تشککور ائدیرم. سیزین سایه‌نیزده بو کمکی ائده بیلیریک" ایفاده‌لردن ایستیفاده ائدیب.
شهرین مرکزینده اولدوق‌لارینی و بیر چوخ بینانین داغیلدیغینی قئید ائدن زین "بورا بؤیوک زلز‌له‌نین مرکزی‌دیر. یوز مین‌لرله اینسان ائوسیز قالدی. باجاردیغیمیز قدر کؤمک ائتمه لییک" دئییب.
قئید ائدک کی، فوریه‌نین 6-دا قهرمان ماراش-دا باش وئرن و 10 ویلایتده تأثیرلی اولان 7،7 و 7،6 شدتینده زلز‌له‌لر مین‌لرله اینسانین حیاتینا سون قویدوقدا، "عصرین فلاکتی" اولا‌راق خاراکتریزه ائدیلیر.
